Δελτίο ειδήσεων - Βικιπαίδεια

# Δελτίο ειδήσεων

### Από τη Βικιπαίδεια, την ελεύθερη εγκυκλοπαίδεια

Το Δελτίο ειδήσεων είναι ένα ενημερωτικό δελτίο αναγραφής σημαντικών γεγονότων εσωτερικών και εξωτερικών που μοιράζει καθημερινά το Γραφείο Τύπου ή η Γραμματεία Τύπου μέσω του Αθηναϊκού Πρακτορείου Ειδήσεων προς όλα τα ειδησεογραφικά μέσα γνωστά ως Μ.Μ.Ε. μέσω telex ή fax που είναι συνδεδεμένα και από αυτά προς τον επαρχιακό τύπο. Σ΄ αυτό οφείλεται η σύννομη σειρά ειδήσεων των ραδιοφωνικών ή τηλεοπτικών σταθμών.

Τα Δελτία Ειδήσεων διακρίνονται σε "κανονικά" και σε "έκτακτα" προσδιοριζόμενα έτσι από τον τακτό χρόνο μετάδοσής τους ή όχι. Σήμερα με την ανάπτυξη των ιδιωτικών τηλεοπτικών σταθμών το δελτίο των ειδήσεων συμπληρώνεται απ΄ ευθείας από τους ανταποκριτές των σταθμών αυτών που ποικίλουν. Παλαιότερα η όποια διαφήμιση ενδιάμεσα στη μετάδοση του Δελτίου Ειδήσεων ήταν όχι μόνο τελείως απαγορευτική αλλά και αδιανόητη. Σήμερα τα οικονομικά οφέλη έχουν αναγάγει τον χρόνο μετάδοσης των ειδήσεων σε κόκκινη οικονομική ζώνη με το μεγαλύτερο δυνατό όφελος σε εμβόλιμες διαφημίσεις.

Η σύνταξη, η διακίνηση καθώς ακόμη και η μετάδοση των Δελτίων Ειδήσεων αποτελεί ιδιαίτερο κλάδο της Δημοσιογραφίας που καλείται Ειδησεογραφία ή "ρεπορτάζ". Οι δε δημοσιογράφοι αυτού του κλάδου ονομάζονται, οι μεν εσωτερικοί, "συντάκτες" ειδησεογραφίας, οι δε εξωτερικοί, "ανταποκριτές", γνωστοί και ως "ρεπόρτερς" και οι απασχολούμενοι με την μετάδοση της εικόνας των ειδήσεων "φωτορεπόρτερς".

- Το Δελτίο Ειδήσεων προστατεύεται από τη κείμενη νομοθεσία περί τύπου, πλην όμως μπορεί να υποστεί λογοκρισία εάν και εφόσον εθνικοί λόγοι το επιβάλουν. Κανείς όμως και δεν μπορεί ν΄ αμφισβητήσει τις άπειρες φορές που έχει καταστεί αυτό κύριο όργανο της όποιας προπαγάνδας.

Κατά την περίοδο 1967 - 1974 το βραδινό δελτίο Ειδήσεων της ΥΕΝΕΔ ονομαζόταν "Τηλεφημερίς", πιθανόν κατά το πρότυπο της Ιταλικής τηλεόρασης (R.A.I.) που ακόμη και σήμερα ονομάζεται TELEGIORNALE (Tηλεφημερίδα).

Ανακτήθηκε από "http://el.wikipedia.org../../../%CE%B4/%CE%B5/%CE%BB/%CE%94%CE%B5%CE%BB%CF%84%CE%AF%CE%BF_%CE%B5%CE%B9%CE%B4%CE%AE%CF%83%CE%B5%CF%89%CE%BD.html"

Κατηγορίες: Δημοσιογραφία | Τηλεόραση

##### Views

- Άρθρο
- Συζήτηση
- Τελευταία έκδοση

##### Αναζήτηση